प्लेऑफ में 67% मैच जीते; मिडिल-ऑर्डर बैटिंग ताकत, गेंदबाजी खराब, सूर्या-डेविड टॉप बैटर
IPL 2023 Eliminator MI vs LSG | Batting Strength Bowling Weak Rohit Sharma SKY, आगे स्टोरी में हम मुंबई इंडियंस के बारे में जानेंगे। टूर्नामेंट में टीम का प्रदर्शन, टॉप प्लेयर्स, स्ट्रेंथ-वीकनेस के साथ की-मोमेंट्स और कीमत के हिसाब से प्लेयर्स की परफॉर्मेंस भी देखेंगे।
इंडियन प्रीमियर लीग (IPL) प्लेऑफ के एलिमिनेटर में आज 5 बार की चैंपियन मुंबई इंडियंस का सामना लखनऊ सुपर जायंट्स से होगा। मैच चेन्नई के चेपॉक स्टेडियम में शाम 7:30 बजे से खेला जाएगा।
आज का मैच जीतने वाली टीम 26 मई को गुजरात टाइटंस के खिलाफ क्वालिफायर-2 खेलेगी, वहीं हारने वाली टीम का सफर टूर्नामेंट में यहीं खत्म हो जाएगा। आगे स्टोरी में हम मुंबई इंडियंस के बारे में जानेंगे। टूर्नामेंट में टीम का प्रदर्शन, टॉप प्लेयर्स, स्ट्रेंथ-वीकनेस के साथ की-मोमेंट्स और कीमत के हिसाब से प्लेयर्स की परफॉर्मेंस भी देखेंगे।
पॉइंट्स टेबल में नंबर-4 पर रही MI 
रोहित शर्मा की कप्तानी वाली मुंबई इंडियंस ने पिछले साल 10वें नंबर पर फिनिश करने के बाद बेहतरीन वापसी की और इस बार चौथे नंबर पर रहकर प्लेऑफ के लिए क्वालिफाई किया। टीम को लीग स्टेज के 14 मैचों में 8 जीत और 6 हार मिलीं। टीम अपने आखिरी 4 में से 3 मैच जीतकर 16 पॉइंट्स के साथ टॉप-4 में रही।
सूर्या, ग्रीन MI के टॉप बैटर्स 
कमजोर बॉलिंग अटैक के बाद मुंबई को संभालने की पूरी जिम्मेदारी बैटर्स पर आ गई। शुरुआती मैचों में सूर्यकुमार यादव, रोहित शर्मा, ईशान किशन और कैमरून ग्रीन नहीं चले। बाद के मैचों में सूर्या ने शानदार कमबैक किया, उन्होंने एक शतक और 4 फिफ्टी लगाकर टीम को कई मैच जिताए।
ईशान, रोहित के साथ तिलक वर्मा और नेहल वाधेरा ने भी बीच के मैचों में रन बनाए। वहीं कैमरून ग्रीन ने आखिरी लीग मैच में शतक लगाकर टीम को अहम जीत दिलाई। टीम से 7 बैटर्स ने सीजन में 200 से ज्यादा रन बनाए।
मधवाल, चावला लगातार विकेट ले रहे
जसप्रीत बुमराह और जोफ्रा आर्चर जैसे तेज गेंदबाजों की इंजरी के चलते MI को IPL से पहले बड़ा झटका लगा। आर्चर ने 5 मैच खेले, लेकिन इंजरी के कारण फॉर्म में नहीं लगे। कमजोर पड़ते बॉलिंग अटैक को लेग स्पिनर पीयूष चावला, तेज गेंदबाज जेसन बेहरनडॉर्फ और आकाश मधवाल ने संभाला।
बेहरनडॉर्फ ने नई गेंद से विकेट लिए, चावला ने मिडिल ओवर्स और मधवाल ने डेथ ओवर्स में बैटर्स को रन बनाने से रोका। चावला 20, बेहरनडॉर्फ 14 और मधवाल 6 मैचों में 8 विकेट ले चुके हैं।
करोड़पति और लखपति सभी ने किया प्रदर्शन 
मुंबई ने अपने स्क्वॉड के 23 में से 21 प्लेयर्स को सीजन के 14 मैचों में ट्राय किया। टीम में 9 खिलाड़ियों की कीमत एक करोड़ से ज्यादा और बाकी की 20 से 95 लाख के बीच। करोड़पतियों में 6 प्लेयर्स ने 200 से ज्यादा रन बनाए।
75 लाख के बेहरनडॉर्फ और 50 लाख के पीयूष चावला ने मिलकर 34 विकेट लिए। कम कीमत वाले नेहल वाधेरा, कुमार कार्तिकेय और आकाश मधवाल ने भी शानदार परफॉर्म किया।
MI की स्ट्रेंथ 
MI की वीकनेस 
16वें सीजन में MI के टॉप-3 मोमेंट्स
1. 3 बॉल पर 3 छक्के लगाकर जीते 
शुरुआती 7 में से 4 मैच हारने के बाद मुंबई इंडियंस दबाव में थी। चौथा मैच राजस्थान से हुआ, टीम ने पहले बैटिंग करते हुए मुंबई को 213 रन का टारगेट दिया। यहां कैमरून ग्रीन ने 44 और सूर्यकुमार ने 55 रन बनाकर टीम को मैच में बनाए रखा। आखिरी ओवर में टीम को 17 रन की जरूरत थी, यहां टिम डेविड ने जेसन होल्डर की शुरुआती 3 गेंदों पर लगातार 3 छक्के लगाकर टीम को जीत दिला दी। डेविड ने महज 14 गेंदों पर ही 45 रन बनाए।
2. MI ने रिकॉर्ड 4 बार 200+ के स्कोर चेज किए
मुंबई इंडियंस ने राजस्थान के खिलाफ सीजन में पहली बार 200 से ज्यादा रन चेज करने के बाद पंजाब, बेंगलुरु और हैदराबाद के खिलाफ भी 200 से ज्यादा रन बनाकर जीत हासिल की। जो इस सीजन सबसे ज्यादा बार 200 प्लस स्कोर चेज करने का रिकॉर्ड रहा। टीम ने गुजरात टाइंटस के खिलाफ एक मैच पहली पारी में 218 रन बनाकर भी मैच जीता।
3. ग्रीन और गिल के शतक से प्लेऑफ में पहुंची मुंबई
मुंबई इंडियंस सीजन के आखिरी 7 में से 5 मैच जीतकर प्लेऑफ में पहुंची। आखिरी मैच में SRH के खिलाफ टीम ने 200 रन चेज किए। कैमरून ग्रीन ने 47 बॉल पर शानदार सेंचुरी बनाकर टीम को जीत दिलाई। लेकिन टीम प्लेऑफ में GT और RCB के बीच मैच की वजह से क्वालिफाई कर सकी। गुजरात ने शुभमन गिल के शतक से बेंगलुरु को आखिरी लीग मैच 6 विकेट से हराया और उन्हें 14 पॉइंट्स पर ही रोक दिया।
ऐसे में मुंबई 16 अंकों के साथ पॉइंट्स टेबल में चौथे नंबर रही। अगर RCB आखिरी मैच जीत जाती तो 16 पॉइंट्स और बेहतर रन रेट के साथ प्लेऑफ में क्वालिफाई कर जाती, लेकिन ऐसा नहीं हुआ।
अब लखनऊ के खिलाफ और प्लेऑफ में MI के प्रदर्शन पर नजर डालते हैं...
प्लेऑफ में 12 मैच जीते 
चेपॉक स्टेडियम में मुंबई इंडियंस ने होम टीम चेन्नई के बाद सबसे ज्यादा 7 मैच जीते हैं। टीम ने यहां 14 मैच खेले और 50% जीत का रिकॉर्ड बनाया। हालांकि इस सीजन टीम को यहां चेन्नई के खिलाफ हार झेलनी पड़ी।
अब तक 9 प्लेऑफ में मुंबई ने 18 मैच खेले हैं। इनमें टीम को 12 जीत और महज 6 हार मिली। 6 में से भी 4 बार टीम को CSK ही हरा सकी। यानी प्लेऑफ में टीम ने 66.67% मैच जीते हैं। हालांकि टीम अब तक खेले 3 एलिमिनेटर में 2 बार हारी है।
LSG के खिलाफ पहली जीत की तलाश 
लखनऊ सुपरजायंट्स के खिलाफ टीम पहली बार ही प्लेऑफ में खेलेगी। लीग स्टेज में दोनों टीमों के बीच अब तक 3 मैच खेले गए, तीनों में ही मुंबई को हार मिली। हालांकि एक भी मैच चेपॉक में नहीं खेला गया, ऐसे में दोनों टीमें न्यूट्रल वेन्यू पर पहली बार ही भिड़ेंगी।
एलिमिनेटर में क्या होगी MI की प्लेइंग-11?
मुंबई से तिलक वर्मा फिट हो चुके हैं। ऐसे में उम्मीद है कि आज के मैच में उन्हें प्लेइंग-11 में मौका मिलेगा। टीम बैटिंग के समय उन्हें इम्पैक्ट प्लेयर के रूप में शामिल कर सकती है।
रोहित शर्मा (कप्तान), ईशान किशन (विकेटकीपर), सूर्यकुमार यादव, नेहल वाधेरा, कैमरून ग्रीन, टिम डेविड, पीयूष चावला, क्रिस जॉर्डन, जेसन बेहरनडॉर्फ, आकाश मधवाल और कुमार कार्तिकेय।
इम्पैक्ट प्लेयर - विष्णु विनोद, तिलक वर्मा, ट्रिस्टन स्टब्स, ऋतिक शौकीन, अरशद खान।